Rikunarita-ORG/Wikinium huggingface dataset:
# אמנת סבאלברד

המדינות החתומות על אמנת סבלבארד
**אמנת סבאלברד** נחתמה ב-9 בפברואר 1920 בפריז, בין נורווגיה, ארצות הברית, דנמרק, צרפת, איטליה, יפן, הולנד, בריטניה ואירלנד. האמנה העניקה לארכיפלג סבאלברד מעמד משפטי בינלאומי, שכן עד אז הוא נחשב לשטח הפקר.

על פי האמנה, סבאלברד נמצאת תחת ריבונות נורווגית. אולם ריבונות זו מוגבלת במספר התניות. העיקרית בהן היא הזכות להתיישב במקום ולקיים פעילות כלכלית (בפועל בעיקר כריית פחם) הניתנת לאזרחי כל המדינות החתומות על האמנה. כמו כן סבאלברד הוכרה כאזור מפורז ונורווגיה מחויבת שלא להקים בה בסיסים ימיים וביצורים ולא להשתמש בה למטרות צבאיות.

ב-1925 נפתחה האמנה לכלל המדינות החברות בחבר הלאומים. כשהוקם האו"ם הועברה האמנה לפיקוחו ועד היום כל מדינה חברה באו"ם רשאית לחתום על האמנה.

| מדינה | שנת חתימה |
| --- | --- |
| אפגניסטן אפגניסטן | 1925 |
| אלבניה אלבניה | 1930 |
| ארגנטינה ארגנטינה | 1927 |
| אוסטרליה אוסטרליה | 1923 |
| אוסטריה אוסטריה | 1930 |
| בלגיה בלגיה | 1925 |
| בולגריה בולגריה | 1925 |
| קנדה קנדה | 1923 |
| צ'ילה צ'ילה | 1928 |
| צ'כיה צ'כיה | 2006 |
| דנמרק דנמרק | 1924 |
| הרפובליקה הדומיניקנית הרפובליקה הדומיניקנית | 1927 |
| מצרים מצרים | 1925 |
| אסטוניה אסטוניה | 1930 |
| פינלנד פינלנד | 1925 |
| צרפת צרפת | 1924 |
| גרמניה גרמניה | 1925 |
| יוון יוון | 1925 |
| הונגריה הונגריה | 1927 |
| איסלנד איסלנד | 1994 |
| הודו הודו | 1923 |
| איטליה איטליה | 1924 |
| יפן יפן | 1925 |
| ערב הסעודית ערב הסעודית | 1925 |
| ליטא ליטא | 2013 |
| מונקו מונקו | 1925 |
| הולנד הולנד | 1920 |
| ניו זילנד ניו זילנד | 1923 |
| נורווגיה נורווגיה | 1924 |
| פולין פולין | 1931 |
| פורטוגל פורטוגל | 1927 |
| הרפובליקה העממית של סין הרפובליקה העממית של סין | 1925 |
| רומניה רומניה | 1925 |
| דרום אפריקה דרום אפריקה | 1923 |
| רוסיה רוסיה(נחתם על ידי ברית המועצות) | 1935 |
| ספרד ספרד | 1925 |
| שוודיה שוודיה | 1924 |
| שווייץ שווייץ | 1925 |
| אוקראינה אוקראינה (נחתם על ידי ברית המועצות) | 1935 |
| בריטניה בריטניה | 1923 |
| ארצות הברית ארצות הברית | 1924 |
| ונצואלה ונצואלה | 1928 |

 ערך זה הוא קצרמר בנושא אמנות והסכמים. אתם מוזמנים לתרום לוויקיפדיה ו**להרחיב אותו**.
# אלל

אלל|  |
|
שיוך |
גנטיקה  |
|
מזהים |
|
קוד MeSH | G05.360.340.024.340.030  |
|
מזהה MeSH | D000483  |
|
מערכת השפה הרפואית המאוחדת | C0002085  |
|   |

**אָלֵל** (allele) הוא אחד מתוך כמה צורות מולקולריות אפשריות של אותו גן המצוי באותו לוקוס (במיקום קבוע) בכרומוזומים הומולוגיים.

כל אלל הוא בעל רצף נוקלאוטידים ייחודי ועשוי להיות אחראי לביטוי שונה של אותה תכונה תורשתית. בתוך תא דיפלואידי (diploid) יש שתי סדרות של כרומוזומים, כך שברוב המקרים, כל גן מופיע בשני עותקים. אם שני העותקים של גן מסוים שנמצאים בתאיו של הפרט הם זהים (כלומר, אותו אלל מופיע בשניהם), אזי הפרט הוא הומוזיגוט (homozygous) לגן הזה – ואם העותקים שונים זה מזה (אללים שונים), הפרט הוא הטרוזיגוט (heterozygous). ביטוי התכונה תלוי ביחסי דומיננטיות בין אללים של גן מסוים.

## סוגי אללים

על פי כללי התורשה המנדלית, בדרך כלל אלל אחד דומיננטי יחסית לאלל אחר שאינו בא לידי ביטוי בגלל הדומיננטיות של הראשון. האללים הם לפיכך משני סוגים:

* **אלל דומיננטי** או **שלטני** (dominant allele): אלל השולט על ביטוי תכונות מסוימות, מהסיבה שאינו מאפשר לאלל אחר המצוי בכרומוזום ההומולוגי לבוא לידי ביטוי. האלל מסומן כ A. (האות A היא רק דוגמה זה יכול להיות כל אות באלף בית הלטיני).

* **אלל רצסיבי** או **נסגני** (recessive allele): אלל שאינו בא לידי ביטוי, אלא במצב הומוזיגוטי, בגלל הדומיננטיות של האלל הדומיננטי. האלל מסומן כ a

**אלל דומיננטי שיתופי** (codominant allele): שני אללים שנמצאים במעמד שווה זה לזה, וכאשר מישהו יורש את שני האללים נוצר פנוטיפ שלישי, שנוצר בגלל שהגוף מייצר את שני החלבונים שהאללים מקודדים. האללים מסומנים כA¹,A².

## מוטציות באללים

אללים שונים וחדשים נוצרים גם בעקבות מוטציות. תא הפלואידי פשוט, שיש לו רק מערכת חד-כרומוזומלית, נושא רק אלל אחד של כל גן.

## אטימולוגיה

המילה "אָלֵל" היא צורה מקוצרת של **אָלֵלוֹמוֹרְף** (allelomorph, "צורה אחרת", מילה שהומצאה על ידי הגנטיקאים הבריטים ויליאם בייטסון ואדית רבקה סונדרס). מילה זו שימשה בימים הראשונים של הגנטיקה לתיאור צורות שונות של הגן כדי להבחין בין גנוטיפים שונים. המילה נגזרה מהתחילית היוונית ἀλληλο-, אָלֵלוֹ-, שמשמעותה משותף, הדדי או זה את זה. התחילית משויכת לפועל היווני ἄλλος, אַלוֹס (קרוב למילה הלטינית alius, אַלִיוּס), שמשמעותה אחר.

## דומיננטיות של אללים בהפרעות גנטיות

מספר הפרעות גנטיות נגרמות כאשר אדם יורש שני אללים רצסיביים עבור תכונה שמקודדת על ידי גן אחד. דוגמאות להפרעות גנטיות רצסיביות: לבקנות, סיסטיק פיברוזיס, גלקטוזמיה, פנילקטונוריה (PKU) ומחלת טיי זקס.

ישנן הפרעות אחרות שהן עקב אללים רצסיביים, אך מכיוון שהמוקד הגנטי ממוקם על כרומוזום X, ולזכרים יש רק עותק אחד, הן שכיחות יותר אצל זכרים מאשר אצל נקבות. דוגמאות: עיוורון צבעים אדום-ירוק ותסמונת X שביר.

הפרעות אחרות, כגון מחלת הנטינגטון, מתרחשות כאשר אדם יורש אלל דומיננטי אחד.

## ראו גם

* יחסי דומיננטיות
* תאחיזה

## קישורים חיצוניים

 מדיה וקבצים בנושא **אלל** בוויקישיתוף
* אלל, באתר אנציקלופדיה בריטניקה (באנגלית)
* ALLELE, National Human Genome Research Institute, ‏April 3, 2024

 ערך זה הוא קצרמר בנושא ביולוגיה. אתם מוזמנים לתרום לוויקיפדיה ו**להרחיב אותו**.
# משאב טבע

שדה נפט בקליפורניה (1938) – הנפט הוא משאב מתכלה
**משאבי טבע** הם חומרים מן הטבע שהאדם משתמש בהם לצרכיו השונים. בין משאבי הטבע ניתן למנות: קרקע, מים, מזון, מינרלים, צמחייה, בעלי חיים, מתכות ויהלומים.

מונח דומה, המשמש לציון חומרים אותם צורכים אורגניזמים החיים בבית גידול מסוים, הוא משאב ביולוגי.

## מאפיינים

ישנם משאבי טבע שלאחר עיבודם התועלת שאפשר להפיק מהם גדלה. לפני העיבוד נקרא אותו משאב טבע "גולמי", ולאחר עיבודו הוא כבר לא גולמי אלא מעובד. מחצבים גולמיים נקראים עפרות, למשל: עפרת נחושת, עפרת ברזל, עפרת אלומיניום, עפרת האבץ.

משאבי הטבע אינם מפוזרים באופן שווה על פני כדור הארץ. לדוגמה, חלק נכבד ממקורות הנפט בעולם מרוכז במזרח התיכון, בארצות כמו ערב הסעודית, איראן ועיראק.

## סיווג המשאבים

מבדילים בין שני סוגים של משאבים:

1. משאבים מתחדשים, כגון: צמחים, דגים, אצות.
2. משאבים מתכלים, כגון: נפט, גז טבעי.

משאבים מתחדשים אינם בהכרח משאבים שיימצאו לאדם בכמויות אינסופיות. לדוגמה, אם קצב לכידת הדגים יהיה גבוה מקצב התרבותם הטבעית, עלולה הדגה - שהיא משאב מתחדש - להתכלות.

## משאבים מהים העמוק

הים העמוק מוגדר ככל שטח העמוק מ-200 מטרים מפני המים, בנוסף, זהו המקום היחיד על פני כדור הארץ (יחד עם אנטארקטיקה) שמשאבי הטבע המצויים בו לא נצרכים בקנה מידה מסחרי. מינרלים, כמו נחושת, ניקל, קובלט, מנגן וברזל, המהווים משאב טבע חיוני למגוון תעשיות, מצויים בכמויות אדירות בים העמוק. נודולות מנגן ("Manganese nodules"), המהוות מקור חשוב למינרלים הללו, נמצאות בעומק של 3,000–6,000 מטר ונפוצות בעיקר ב-" Clarion-Clipperton Zone", אגן פרו, אגן פנריהן-סמואה ואגן מרכז האוקיינוס ההודי. המינרלים מהים העמוק אמנם מהווים משאב טבע מתכלה אך שימושים שונים בהם, כמו הקמה של טורבינות רוח, תורמים לפיתוח מקורות אנרגיה מתחדשים ויכולים לתרום למאבק בשינוי האקלים.

## קישורים חיצוניים

* הערך "משאבי טבע", באתר אקו-ויקי
* משאבי טבע מן הים, באתר "סבבה" של המשרד להגנת הסביבה

## הערות שוליים
# סקאנדה

סקאנדה|  |
|
תרבות | Kaumaram  |
|
אלים מקבילים | Skanda  |
|
אב |
שיווה  |
|
אם |
פרוואטי  |
|
אחים |
גנש  |
|
בן או בת זוג | Devasena, Vallī  |
|   |

**סקאנדה**, הידוע גם כ**מורוגה**, **לורד מורוגאן** ו**קריטקיה**, הוא אל המלחמה במיתולוגיה ההינדית, בנו של שיווה מפרוואטי.

במדינת טאמיל נאדו שבהודו וכן בסרי לנקה הוא אחד האלים הנחשבים ביותר, מוצג לרוב כבעל שישה פרצופים.

בקיץ (בחודש יולי או אוגוסט) מתקיים בעיר קולומבו שבסרי לנקה פסטיבל הוול (vel) שבו גוררים מרכבה מהודרת של סקאנדה ממקדש אחד למקדש אחר, בתהלוכה הכוללת הרבה מוזיקה (בעיקר הלמות תופים) וריקודים.

## קישורים חיצוניים

 מדיה וקבצים בנושא **סקאנדה** בוויקישיתוף
* רשימת שמותיו של סקאנדה
* topic/Skanda סקאנדה, באתר אנציקלופדיה בריטניקה (באנגלית)

 ערך זה הוא קצרמר בנושא דת. אתם מוזמנים לתרום לוויקיפדיה ו**להרחיב אותו**.
# דגנים

| דגנים |
| --- |
|
גרגרי דגנים מסוגים שונים |
| מיון מדעי |
| ממלכה: | צמחים |
| מערכה: | בעלי פרחים |
| מחלקה: | חד פסיגיים |
| סדרה: | דגנאים |
| משפחה: | דגניים |

עגלות עמוסות תבואה חזרה מהקציר משדות המושבה
דגנים בשוק ברפובליקת חוף השנהב
**דגנים** הם יבול שמקורם במשפחת הדגניים, משפחת צמחים הכוללת את החיטה, דורה, שעורה, שיפון, אורז, שיבולת-שועל, דוחן, בן-חילף טף, תירס, ועוד. במשפחה קיימים גם תתי זנים כגון כוסמין, תת-מין של החיטה.

באופן רחב יותר, ניתן להגדיר דגן ככל יבול שניתן לטחון אותו כדי לייצר ממנו קמח[דרוש מקור]. חז"ל נחלקו על השאלה האם המונח "דגן" כולל כל יבול שניתן לעשות ממנו גורן (למשל קטניות), או שהמונח מתייחס רק לחמשת מיני דגן.

ברוב הדגנים, לאחר הקציר נהוג לאחסן את התבואה באסם, ולהפריד את המוץ מן הבר על ידי דישה.

## ראו גם

* דגון
* דגנים מלאים
* חמץ
* חמשת מיני דגן
* קטניות

## קישורים חיצוניים

 מדיה וקבצים בנושא **דגנים** בוויקישיתוף
* משה רענן, הערך "דגן", ב"אנציקלופדיה הלכתית-חקלאית", באתר מכון התורה והארץ
* דגנים, דף שער בספרייה הלאומית
* דגנים, באתר אנציקלופדיה בריטניקה (באנגלית)

## הערות שוליים

 ערך זה הוא קצרמר בנושא בוטניקה ובנושא חקלאות. אתם מוזמנים לתרום לוויקיפדיה ו**להרחיב אותו**.
# פואבלו

פואבלו דה טאוס בשנת 1920 בקירוב
**פּוּאֶבּלוֹ** (**Pueblo**) היא קהילה מסורתית של אינדיאנים בחלק הדרום-מערבי של ארצות הברית. הקהילות ידועות ברחבי העולם בשל הבניינים העשויים מלבני חומר, המכונים לעיתים בשם "פואבלוס", למרות שכיום רק בחלק קטן מהפואבלוס יש בניינים מסוג זה.

 ערך זה הוא קצרמר בנושא ארצות הברית. אתם מוזמנים לתרום לוויקיפדיה ו**להרחיב אותו**.
# Ű

| סימן הטעמה עילי כפול |
| --- |
| ő | Ő |
| ű | Ű |

|
á סימנים דיאקריטיים |
| --- |
|
אומלאוט ( **¨** )
אפוסטרוף ( **’** )
ברווה ( **˘** )
ברווה הפוך ( **̑** )
גג ( **ˆ** )
וי קטן ( **ˇ** )
זנבון ( **˛** )
טבעת ( **˳ ˚** )
גל ( **~** )
נקודה ( **•** )
סדיליה (  **¸**  )
סימן הטעמה עילי ( **´** )
סימן הטעמה עילי כפול ( **˝** )
סימן הטעמה משני ( **`** )
סימן הטעמה משני כפול ( **̏** )
פסיק עילי ימני ( **῾** )
פסיק עילי שמאלי ( **᾿** )
קו עילי ( **¯** )
קרס ( **̡ ̢** )
קרס עילי ( **̉** ) |

מקלדת הונגרית
האות **Ű** (תצורה קטנה ű, דהיינו U עם סימן הטעמה עילי כפול) מציינת תנועה בהונגרית (‏האזנה‏Ⓘ‏), הנהגת באופן שונה מהאות U. ה-Ű נשמע בהונגרית כ-U אומלאוט (Ü) ארוכה (נשמע כחיריק בשפתיים מעוגלות, אחורִי, ארוך ומודגש יותר) .

בחלק מהשפות, האות אינה נחשבת לאות בפני עצמה, כלומר הסימן הוא תוספת שצריך להוסיף לאות על מנת להדגיש שהיא נהגית כמו ה-i במילה האנגלית "bird". אופן הגייה זה דומה לאופן ההגייה הגרמני של האות Ö (שנהגית כמו ה-i במילה bird).

## מילים אחדות בהונגרית המכילות את התנועה Ű

* műszaki - טכני
* művészetek - אמנויות
* szűk - צר, דחוק
* műhely - סדנה
* működés, művelet - מִבצע, פעולה
* űrkutatás - חקר החלל
* betű - אות
* műhold - לוויין
* űrhajó - חללית
* űrállomás - תחנת חלל
* világűr - החלל החיצון
* űrrepülés - טיסת חלל

## ראו גם

* אומלאוט
* הונגרית
* שפות אוראליות
* כתב
* מבטא
* דפוס

## קישורים חיצוניים

 מדיה וקבצים בנושא **Ű** בוויקישיתוף
* מילון עברית - הונגרית (אורכב 06.07.2012 בארכיון Wayback Machine)
* מילון הונגרית - עברית (אורכב 30.08.2012 בארכיון Wayback Machine)
* אתר מידע על השפה ההונגרית (באנגלית)

 ערך זה הוא קצרמר בנושא בלשנות. אתם מוזמנים לתרום לוויקיפדיה ו**להרחיב אותו**.
# קרלית

קרלית
Karjalan kieli|
מדינות |
רוסיה, פינלנד |
|
אזורים |
מזרח אירופה |
|
דוברים |
80,000 איש |
|
שפת אם |
80,000 איש |
|
כתב |
אלפבית לטיני |
|
משפחה |
אוּראלית
פינו-אוּגרית
פינו-פּרמית
פינו-ווֹלגית
פינו-לאפּית
בַלטוֹ-פינית
**קרלית** |
|
לאום | קרליה (רפובליקה) קרליה |
|
מוסד |
אין |
|
קוד שפה |
krl  |
|
קוד ISO 639-2 | krl  |
|
קוד ISO 639-3 | krl  |
|
ראו גם | **שפה • כתב • רשימת שפות** |
|   |

**קַרֶלית** (**Karjalan kieli**) היא שפת העם הקרלי המדוברת בפי כ-80 אלף איש במחוז קרליה ובאזורים אחרים בצפון החלק האירופי של רוסיה וכן בפינלנד. השפה משתייכת לקבוצה השפות הבלטו-פיניות בתוך קבוצה רחבה יותר של השפות הפינו-אוגריות.

השפה מתחלקת למספר ניבים:

* **קרלית** רגילה, קרובה ביותר לפינית
	+ קרלית צפונית
	+ קרלית דרומית
* קרלית **ליווית**, הוא הניב של הקרלים של אולונץ (עיר בקרליה), מצויים בו מאפיינים של השפה הוופסית.
* קרלית **לוּדית** - לפעמים נחשבת לניב של ופסית או לשפה בפני עצמה.
* קרלית **טְבֶרית** - הניב של הקרלים של מחוז טבר, הוא הקרוב ביותר לשפה הקרלית הארכאית.

הניבים של הקרלית שונים באופן משמעותי זה מזה מכל הבחינות: תחביר, אוצר מילים, פונטיקה ומורפולוגיה. כמו כן קיימים (או היו) גם תת-ניבים בכל ניב. לפיכך, חלק מהבלשנים רואים בניבים ה"ליווי" וה"לודי" שפות בלטו-פיניות עצמאיות. הניבים המדוברים בפינלנד נחשבים באופן רשמי לניבי פינית, כחלק מרעיון האחדות של העם הפיני, אך למעשה מדובר בניבי הקרלית הרגילה. בעבר כל הניבים הקרליים נחשבו לניבי פינית על ידי הבלשנים הפיניים.

## קישורים חיצוניים

 מדיה וקבצים בנושא **קרלית** בוויקישיתוף
* ‏קרלית בוויקי-אינקובאטור
* קרלית, באתר אנציקלופדיה בריטניקה (באנגלית)
# כלי ירייה

כלי ירייה|  |
|
מידע כללי |
|
סוג |
נשק בליסטי  |
|
→ נשק חם קדום |
|   |

אקדח תופי, תוצרת סמית' אנד וסון
רובה צלפים רמינגטון M24
תותח, כלי ירייה כבד
**כלי ירייה** הוא אמצעי לחימה הפועל באמצעות שיגור קליעים או חצים קינטיים, אם על ידי חומר נפץ הודף (כמו אבק שרפה) ואם על ידי אמצעים מכניים (כגון לחץ אוויר או מיתר). לקליעים הנורים באמצעות כלי ירייה מסלול בליסטי.

המושג נשק קל מתאר בדרך כלל כלי ירייה קטנים, הניתנים לנשיאה על ידי אדם אחד. קיימים גם כלי ירייה גדולים כמו תותחים ומרגמות.

רקטות וטילים אינם כלי ירייה, שכן הם מונעים בכוח מנוע ולא נהדפים מתוך קנה; על אף שהם עשויים להיות משוגרים ממשגר, הוא איננו יורה אותם אלא רק מכוון אותם בהאצתם הראשונית.

## כיוון

השימוש בכלי ירייה נועד לפגוע במטרות. על מנת לאפשר זאת, קיימים אמצעים שונים הנלווים לכלי הירייה. האמצעי הנפוץ ביותר לשם כך הוא כוונת, שלרוב מחוברת ישירות לכלי הירייה.

הירי אל המטרות מבוצע באחת משתי דרכים:

* **כינון ישיר** – הקנה של כלי הירייה מכוון ישירות אל המטרה, עם סטייה קלה במידת הצורך על מנת לפצות על המסלול הבליסטי של הקליע.
* **כינון עקיף** (קרוי גם ירי תלול מסלול) – הקנה אינו מכוון ישירות אל המטרה. שיטת ירי זו מאפשרת פגיעה במטרות ללא קו ראייה בינן לבין הכלי היורה. שיטה זו מקובלת בעיקר בירי ארטילרי.

## ראו גם

* היסטוריה של כלי הירי
* נשק קר
* משחולת
* תיאום כוונות
* הטיית ירי
* טווח אפס

## קישורים חיצוניים

 מדיה וקבצים בנושא **כלי ירייה** בוויקישיתוף
* כלי ירייה, באתר אנציקלופדיה בריטניקה (באנגלית)
* נשק חם, דף שער בספרייה הלאומית

 ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ו**להרחיב אותו**.
# פרוזה

**פרוזה** היא סגנון כתיבה ודיבור, הדומה ביסודו לדיבור היום-יומי. פרוזה משמשת לכתיבת סיפורת, מאמרים, כתבות בעיתון וכדומה.

לפרוזה אין כללים נוקשים, למעט כללי הדקדוק של השפה בה היא נכתבת. בפרוזה, הטקסט מסודר במשפטים המרכיבים פסקאות, להבדיל משירה, המוגשת בשורות קצרות יחסית כראות עיניו של המשורר.

פרוזה היא בדרך כלל סיפור ארוך והיא מלאה בתיאורים על הדמויות ועל מאפיינים.

פרוזה יכולה להכיל אלמנטים של פסאודו-שירה (שירה מדומה) ורמה גבוהה של אסתטיקה, וכן להיכתב באופן יבש ולקוני במכוון. לעיתים היא מחקה סגנון דיבור במשלב לשוני יוצא דופן, לרבות שימוש מכוון בשפה לא תקנית. כמו כן, מאפשרת הפרוזה הפרה רחבה של כללי התחביר, כאמצעי אומנותי לביטוי זרם אסוציאטיבי של רעיונות.

בקומדיה "גם הוא באצילים" מאת מולייר, מתייחס גיבור המחזה (מסייה ז'ורדן) לדמיון בין פרוזה לשפה המדוברת: "חיי ראשי! זה למעלה מארבעים שנה שאני מדבר פרוזה ואינני יודע זאת כלל".

רוב הכתיבה שאינה ספרותית (כגון היסטוריה או פילוסופיה) כתובה בפרוזה יבשה יחסית, המצטיינת בהעברת עובדות ורעיונות בדייקנות גבוהה.

## ראו גם

* סיפורת

## קישורים חיצוניים

 מדיה וקבצים בנושא **פרוזה** בוויקישיתוף
* פרוזה במקרא, באתר הספרייה הווירטואלית של מטח
* פרוזה – היסטוריה וביקורת, דף שער בספרייה הלאומית

 ערך זה הוא קצרמר בנושא ספרות. אתם מוזמנים לתרום לוויקיפדיה ו**להרחיב אותו**.
# פורינט

פורינט
Forint|  |
|
משתמשים | הונגריה הונגריה |
|
סמל |
Ft |
|
ISO 4217 |
HUF |
|
לשון רבים |
אינו בשימוש |
|
יחידות משנה |
|
1/100 |
פילר (אינו בשימוש) |
|
תחילת שימוש |
1 באוגוסט 1946  |
|
מטבעות ושטרות |
|
שטרות בשימוש |
500, 1,000, 2,000, 5,000, 10,000 ו-20,000 פורינט |
|
מטבעות בשימוש |
5, 10, 20, 50, 100 ו-200 פורינט |
|
שערי חליפין |
|
100 פורינט שווה ל-0.9574 ש"ח • 0.3278 דולר • 0.2834 אירו (12 ביוני 2026) |
|
בנק מרכזי |
|
אינפלציה |
%-0.1 (אוגוסט 2016) |
|
בנק מרכזי |
הבנק הלאומי ההונגרי |
|
 |
|
→ Hungarian adópengő |
|   |

**פוֹרִינְט** (בהונגרית: **Forint**) הוא ההילך החוקי של הונגריה, סימולו הוא **HUF**. המטבע נטבע ב-1 באוגוסט 1946 והחליף את הפנגו לאחר ההיפר-אינפלציה בשנים 1945–1946. הקיצור המקובל בהונגריה לפורינט הוא **Ft**.

היסטורית, נחלק הפורינט למאה פילר (fillér), אך תת-מטבע זה אינו בשימוש מאז 1999.

למרות הצטרפותה של הונגריה לאיחוד האירופי בשנת 2004, היא לא הצטרפה לגוש האירו, כך שהמטבע בשימוש במדינה הוא הפורינט ההונגרי.

## קישורים חיצוניים

 מדיה וקבצים בנושא **פורינט** בוויקישיתוף
* ארכיון שערי חליפין בבנק המרכזי של הונגריה (באנגלית)
* שערי החליפין בפועל בבודפשט (בעברית)
* פורינט, באתר אנציקלופדיה בריטניקה (באנגלית)

 ערך זה הוא קצרמר בנושא כלכלה. אתם מוזמנים לתרום לוויקיפדיה ו**להרחיב אותו**.
# סינגליש

סינגליש
Singlish|
מדינות |
סינגפור |
|
אזורים |
סינגפור |
|
דוברים |
כ-4.5 מיליון דוברים |
|
שפת אם |
3,227,000 |
|
כתב |
אלפבית לטיני |
|
משפחה |
שפות קריאוליות
 מבוססות אנגלית  |
|
ראו גם | **שפה • כתב • רשימת שפות** |
|   |

**סינגליש** היא שפה קריאולית מבוססת אנגלית המדוברת בסינגפור. הסינגליש משמשת כשפה ראשונה בקרב רבים באי וכשפה שנייה אצל השאר. עם זאת, סינגפורים רבים, בעיקר בקרב השכבות המשכילות יותר באוכלוסייה, שולטים גם באנגלית התקנית במקביל.

מקורו של אוצר המילים בסינגליש הוא קודם כול באנגלית, וכן במלאית, קנטונזית, טמילית, הוקיינית, בנגלית ועוד שפות וניבים שונים מסין, הודו והעולם המלאי. היות שהסינית המנדרינית נלמדת כיום במערכת החינוך הסינגפורית, גם מילים משפה זו מוצאות את דרכן לסינגליש. הסינגליש דומה ביותר לשפה הקריאולית הרווחת בשכנתה מלזיה - המנגליש.

מאחר שהסינגליש התרחקה מהאנגלית המקורית עד כדי אובדן היכולת לתקשר באופן רציף, הממשל הסינגפורי החל לעודד שימוש באנגלית תקנית במערכת החינוך, באמצעי התקשורת וכדומה. זאת כחלק מן המאמץ הכללי של סינגפור להיות עיר-מדינה בינלאומית ומסבירת פנים לדוברי אנגלית מכל רחבי העולם.

## קישורים חיצוניים

 מדיה וקבצים בנושא **סינגליש** בוויקישיתוף
 ערך זה הוא קצרמר בנושא שפות ובנושא סינגפור. אתם מוזמנים לתרום לוויקיפדיה ו**להרחיב אותו**.
# פעילות חוץ-רכבית

האסטרונאוט ברוס מק'קנדלס בפעילות חוץ-רכבית
 האסטרונאוט סטפן רובינסון מרחף בחלל כשהוא קשור לזרוע רובוטית, במהלך פעילות חוץ-רכבית בטיסת המעבורת STS-114
**פעילות חוץ-רכבית** (באנגלית: **Extra-Vehicular Activity** – **EVA**) היא פעולה הנעשית על ידי טייס חלל מחוץ לכדור הארץ ומחוץ לחללית שלו. המונח משמש בעיקר לתיאור פעילות חוץ-רכבית הנעשית מחוץ לחללית המקיפה את כדור הארץ ("**הליכת חלל**"), אך משמש גם לתיאור פעילות חוץ-רכבית על פני השטח של הירח ("**הליכת ירח**").

תוכנית החלל האמריקאית והרוסית מגדירות פעילות חוץ-רכבית בצורה שונה זו מזו, עקב שוני בדגמי החלליות הראשונות. החלליות הרוסיות והסובייטיות כללו תמיד תא אטים לאוויר, ולכן הרוסים מגדירים פעילות חוץ-רכבית כהתרחשות שבה קוסמונאוט נמצא בוואקום. החלליות הראשונות של ארצות הברית לא כללו תא אטים לאוויר אך במקום זאת התאימו את לחץ החללית הכולל. כתוצאה מכך אסטרונאוט אמריקאי לא נחשב כמבצע פעילות חוץ-רכבית עד שלכל הפחות הוציא את ראשו אל מחוץ לחללית.

ישנן פעולות חוץ-רכביות המתבצעות כשהאסטרונאוט אינו מחובר לחללית, ובמקרה זה הוא זקוק למכשירים שיספקו לו כוח הנעה על מנת שיוכל לחזור לחללית, ומאגר מספיק של חמצן. "פעילות חוץ-רכבית טבורית" (umbilical) היא פעילות חוץ-רכבית המתבצעת כשהאסטרונאוט מחובר לחללית ברצועה, אשר מבצעת תפקידים של תמיכה בחיים, כמו אספקת חמצן.

## ציוני דרך של פעולות חוץ-רכביות

הפעילות החוץ-רכבית הראשונה נעשתה על ידי הקוסמונאוט הסובייטי אלכסיי ליאונוב ב-18 במרץ 1965 מהחללית ווסחוד 2. האישה הראשונה שעשתה פעולה חוץ-רכבית הייתה הקוסמונאוטית סבטלנה סביצקאיה ב-25 ביולי 1984 כאשר הייתה על תחנת החלל סליוט 7.

הפעילות החוץ-רכבית הראשונה שבוצעה על ידי אסטרונאוט אמריקאי נעשתה ב-3 ביוני 1965 על ידי אד וייט בעת משימת ג'מיני 4. האישה האמריקאית הראשונה שביצעה פעילות חוץ-רכבית היא קתרין ד. סוליבן אשר ריחפה בחלל ב-11 באוקטובר 1984 בעת משימה STS-41-G של מעבורת החלל צ'לנג'ר.

הפעילות החוץ-רכבית הראשונה שבוצעה על ידי אסטרונאוט שאינו אמריקאי ואינו סובייטי בוצעה ב-9 בדצמבר 1988 על ידי ז'אן-לופ קרטיין (Jean-Loup Chrétien) הצרפתי, בעת ששהה 3 שבועות בתחנת החלל מיר.

הפעילות החוץ-רכבית הראשונה שהייתה הליכת ירח ולא הליכת חלל נעשתה על ידי האסטרונאוט האמריקאי ניל ארמסטרונג ב-20 ביולי 1969 כאשר נחתת הירח "נשר" של אפולו 11 נחתה על הירח. יחד עמו היה גם חברו לצוות באז אולדרין, ופעילותם החוץ-רכבית נמשכה שעתיים ו-32 דקות.

האסטרונאוט ברוס מק'קנדלס ביצע ריחוף מחוץ למעבורת החלל ללא כבל מעגן, בזמן משימת מעבורת החלל STS-41-B, בשנת 1984.

מייקל לופז-אלגריה ביצע 10 פעילויות חוץ רכביות ומחזיק בשיא שהות מצטברת חוץ רכבית, שהיא 82 שעות ו-22 דקות. נכון למאי 2017, פגי ויטסון מחזיקה בשיא לנשים, עם 10 הליכות חלל בשהות מצטברת של 60 שעות ו-21 דקות.

מייקל לופז-אלגריה מבצע הליכת חלל במהלך משלחת 14
## סיכוני הפעילות החוץ-רכבית

פעילות חוץ-רכבית מסוכנת מכמה סיבות. הסיבה העיקרית היא התנגשות עם פסולת חלל. מהירות ההקפה האופיינית למשימה של מעבורת חלל הנמצאת 300 ק"מ מעל כדור הארץ היא 7.7 ק"מ לשנייה, פי עשרה ממהירות של קליע, כך שהאנרגיה הקינטית של גרגיר קטן שווה לקליע שמסתו פי 100 גדולה יותר. כל משימה בחלל יוצרת עוד זבל חללי, כך שהסכנה בביצוע פעילות חוץ-רכבית תמשיך לגדול.

סכנה נוספת היא קריעה של חליפת החלל, כתוצאה ממגע עם חפץ חד או חלק חד של רכב החלל לידו האסטרונאוט עובד.

בשני המקרים, קיימת סכנה של אובדן לחץ אוויר בתוך החליפה, שיוביל למוות מחנק.

## ראו גם

* חליפת חלל
* חקר החלל

## הערות שוליים
# SpaceX Crew-10

SpaceX Crew-10|  |
|  |
| החללית קרו דרגון אנדורנס ממתינה לשיגור מכן שיגור 39A במרכז החלל קנדי |
|
נתוני משימה |
|
חללית |
קרו דרגון אנדורנס |
|
כן שיגור |
מרכז החלל קנדי, כן שיגור 39A |
|
שיגור |
14 במרץ 2025, 23:03:48 UTC |
|
נחיתה |
9 באוגוסט 2025 |
|
משך המשימה |
12,760,192 שנייה  |
|
נתוני חללית |
|
משגר |
פאלקון 9 בלוק 5 (B1090.2), טיסה F9-446 |
|
נתוני מסלול |
|
אפוגיאה |
200 ק"מ |
|
פריגיאה |
151 ק"מ |
|
תחנת עגינה |
תחנת החלל הבינלאומית |
|
תאריך עגינה |
16 במרץ 2025, 04:04:52 UTC |
|
תאריך עזיבה |
8 באוגוסט 2025 |
|
משך העגינה |
145 ימים ו-18 שעות |
|
צוות |
|
אנשי צוות | * אן מקליין
* ניקול איירס
* טאקוּיה אוֹנישי
* קיריל פסקוב
 |
|
משימות קשורות |
|

|  |  |
| --- | --- |
| משימה קודמת SpaceX Crew-9 | משימה הבאה SpaceX Crew-11 |

 |
|
מזהים |
|
מספר קטלוג לוויינים | 63204  |
|
מאגר המידע הלאומי | 2025-049A  |
|   |

**SpaceX Crew-10** (ידועה גם בשם **USCV-10**) היא המשימה המבצעית העשירית במסגרת התוכנית המאוישת המסחרית של נאס"א והטיסה המאוישת ה-16 במספר של חללית קרו דרגון אנדורנס של SpaceX. המשימה נשאה ארבעה אנשי צוות אל תחנת החלל הבין-לאומית. החללית שוגרה ב-14 במרץ 2025 בשעה 23:03:48 UTC מכן שיגור 39A שבמרכז החלל קנדי.

## צוות

| תפקיד | אנשי צוות | סוכנות | משלחת | טיסות |
| --- | --- | --- | --- | --- |
| מפקד | ארצות הברית אן מקליין | נאס"א | משלחת 72/משלחת 73 | שנייה |
| טייס | ארצות הברית ניקול איירס | נאס"א | משלחת 72/73 | ראשונה |
| מומחה משימה 1 | יפן טאקויה אונישי | JAXA | משלחת 72/73 | שנייה |
| מומחה משימה 2 | רוסיה קיריל פסקוב | רוסקוסמוס | משלחת 72/73 | ראשונה |

### צוות גיבוי

| תפקיד | אנשי צוות | סוכנות |
| --- | --- | --- |
| מומחה משימה 2 | רוסיה אולג פלאטונוב | רוסקוסמוס |

## משימה

| תאריך | תוצאה | סיבה | תאריך החלטה | זמן החלטה | אחוז בהירות מזג אוויר | הערות |
| --- | --- | --- | --- | --- | --- | --- |
| 12 מרץ 2025 7:48:56 PM | מבוטל | טכני | 12 מרץ 2025 7:04 PM | — | מעל 95 | בעיית הידראוליקה בציוד קרקע |
| 14 מרץ 2025 7:03:48 PM | הצלחה |  |  | יום, 23 שעות, 15 דקות | מעל 95 |  |

המשימה המבצעית העשירית של SpaceX במסגרת התוכנית המאוישת המסחרית של נאס"א הייתה מתוכננת במקור לשיגור בפברואר 2025. המשימה תוכננה להיות טיסת הבכורה של Crew Dragon C213, החללית החמישית והאחרונה בסדרה. עם זאת, השיגור נדחה בחודש למרץ 2025 כדי לאפשר ל-SpaceX ולנאס"א להשלים את הבדיקות והאינטגרציה של החללית החדשה. בעקבות הערכה ש-C213 לא תהיה מוכנה עד סוף אפריל, הוחלט להחליף אותה בקרו דרגון אנדורנס, מה שאפשר להקדים את השיגור לתחילת מרץ.

ניסיון השיגור ב-12 במרץ 2025 בוטל כ-44 דקות לפני ההמראה המתוכננת, בשל כיס אוויר חשוד במערכת ההידראולית של אחת התפסניות ב-Strongback , שאחראית על ייצוב השלב השני של הפלקון 9 לפני השיגור.

ב-16 במרץ חללית התחברה לתחנת החלל הבין-לאומית, מודול הרמוני. צוות עבר לתחנת החלל, הצטרף למשלחת שכבר הייתה בה והחל בביצוע משימות מתוכננות.

ב-8 באוגוסט חללית התנתקה מתחנת החלל וב-9 באוגוסט נחתה בהצלחה בהאוקיינוס השקט באזור סן דייגו.

## גלריה

* אסטרונאוטים של SpaceX Crew-10 יוצאים מבניין O&C
* האנדורנס משוגרת מ־LC-39A
* האנדורנס מתקרבת לתחנת החלל הבן-לאומית

## קישורים חיצוניים

* אתר האינטרנט הרשמי של SpaceX Crew-10 (באנגלית)

 מדיה וקבצים בנושא **SpaceX Crew-10** בוויקישיתוף
* המשימה באתר נאס"א
* תיאור המשימה

## הערות שוליים